《后马草行》
清代·查诗继

四百八十炮夫行，马草十万连催征。县官怜民省民解，牌差敛催纷纵横。

前年解钱塘，今年解信安。信安山多稻草少，户口流亡断飞鸟。

营盘草多要折钱，解吏索钱还索草。去年湿草烂江干，草户于今杖血丹。

安得马嘶息海岸，樵歌出村闻夜半。

作者简介：查诗继，字二南，号愚溪，又号樊村，海盐籍海宁人。顺治甲午举人，官霍丘知县。有《深宁斋诗集》。